open-index/open-wikipedia-markdown huggingface dataset:
Špirálový kompresor

[thumb|Mechanizmus špirálového kompresora; dve [Archimedova špirála|Archimedove špirály]]
**Špirálový kompresor** je zariadenie na stláčanie vzduchu alebo chladiaceho média. Používa sa v  klimatizáciách, ako automobilový kompresor na prepĺňanie spaľovacieho motora a ako výveva. Špirálový kompresor používa dva závity na čerpanie, stlačenie tekutín ako sú kvapaliny alebo plyny. Geometria lopatiek môže mať tvar evolventnej Archimedovej špirály alebo hybridných kriviek. Už začiatkom 80. rokov sa začal komerčne používať v klimatizáciách.

## Použitie
* Kompresory klimatizácií
* Vývevy
* Kompresory pre použitie v automobiloch, napr. **[[G-Lader]]** od Volkswagenu

## Referencie

## Iné projekty

## Zdroj

Kategória:Kompresory
Kategória:Vákuová technika
Izabela Textorisová

**Izabela Textorisová** (pseudonymy *B. Rudinská*, *Slovenka*; * 16. marec 1866, Ratková – † 12. september 1949, Krupina) bola prvá slovenská botanička, ktorá spracovávala nevšedné druhy rastlín a kvetov. Civilným povolaním bola poštová úradníčka.

Narodila sa v rodine advokáta Andreja Textorisa a jeho manželky Antónie, rodenej Kôrkovej. Sama sa naučila šesť jazykov, aby si mohla s kolegami zo zahraničia vymieňať rastliny a poznatky.
V roku 1893 objavila nový druh bodliaka, ktorý bol neskôr pomenovaný *Carduus textorisianus Marg.* na jej počesť.

Jej herbár *Herbarium Textoris*, ktorý obsahuje približne 5 000 položiek, je uložený na Katedre botaniky Prírodovedeckej fakulty Univerzity Komenského v Bratislave.

Je po nej pomenovaná planétka 30252 Textorisova (2000 HE24) objavená Petrom Kušnirákom 30. apríla 2004.

V roku 2018 vznikol o jej živote publicistický dokumentárny film z dielne CVTI SR s názvom *Rande s Belkou* z cyklu *Svetoznámi slovenskí vedci*, ktorý RTVS odvysielala 17. augusta 2020.

## Referencie

## Literatúra
* RUNKOVIČ, Gejza: Prvá slovenská botanička na poštovej známke. In: *Tatry*, roč. 35, 1996, č. 4, s. 10.
* ŠUCHOVÁ, Katarína: Prvá slovenská botanička : Život a práca Izabely Textorisovej. In: *Historická revue*, roč. XXIX, 2018, č. 2, s. 72 - 75.
* 

## Iné projekty

## Externé odkazy
* Profil na stránke botany.cz
* ''Rande s Belkou'' – dokumentárny film CVTI SR (2018)
* Záznam o narodení a krste v matrike indexovaný záznam číslo 16 – evanjelická farnosť v Ratkovej; pokrstená ako Isabella Antonia Etella Textoris

Kategória:Osobnosti z Ratkovej
Kategória:Slovenskí botanici
Kategória:Uhorskí botanici
Kategória:Slovenskí úradníci
Kategória:Uhorskí úradníci
Kategória:Osobnosti na slovenských poštových známkach
Kategória:Pochovaní na Národnom cintoríne v Martine
Operácia Steel

**Operácia Steel** bol krycí názov pre paradesantný výsadok vyslaný počas druhej svetovej vojny zo Spojeného kráľovstva na územie Protektorátu Čechy a Morava. Výsadok organizoval spravodajský odbor exilového Ministerstva národnej obrany a bol radený do prvej vlny výsadkov.

## Zloženie a úloha
Výsadok mal len jedného člena - radistu slobodníka Oldřicha Dvořáka. Jeho úlohou bolo odovzdať domácemu odboju novú vysielačku ako náhradu za dosluhujúce vysielačky.

## Činnosť
Dvořák bol spoločne s výsadkármi z operácie Bioscop a Bivouac vysadený v noci z 27. na 28. apríla 1942 pri hrade Křivoklát. Vysielačku na mieste dopadu Dvořák zakopal. Nešťastnou náhodou ju ale vyoral kočiš a žandári z Křivoklátu ju odovzdali gestapu. Dvořák sa zatiaľ dostal cez Prahu do mestečka Lázně Bělohrad, kde sa stretol s npor. Alfrédom Bartošom. Ten mu dal príkaz vysielačku vyzdvihnúť. Keď sa Dvořák dozvedel, že vysielačka je v rukách gestapa, vrátil sa späť za Bartošom. Ďalej pomáhal s plnením rôznych úloh. Pohyboval sa medzi Plzňou a Prahou a pod cudzím menom žil v Plzni (po atentáte na Reinharda Heydricha sa ukrýval v nemocnici). Udržiaval kontakt iba s radistom Peltánom, obsluhujúcim vysielačku odbojovej skupiny ÚVOD. Po zničení Silver A sa pokúsil dostať na Slovensko, ale bol zastrelený tesne za hranicou (pri Radošovciach). 

## Literatúra
*
*

## Zdroj

Kategória:Výsadky do Protektorátu Čechy a Morava
Desna

**Desna** môže byť:
*rieka:
**v Rusku a na Ukrajine, pozri Desna (prítok Dnepra)
**v Rusku, prítok Guslice, pozri Desna (prítok Guslice)
**v Rusku, prítok Pachry, pozri Desna (prítok Pachry)
**v Bosne a Hercegovine, pozri Desna (Bosna a Hercergovina)
*sídlo:
**Desna (Vinnycká oblasť)
**Desna (Černovická oblasť)
*iné:
** označenie pre ranú verziu sovietskeho protilietadlového systému S-75 Desna (v kóde NATO SA-2 Guideline), pozri S-75

## Pozri aj
*Desná
Kalynivka

**Kalynivka** môže byť:
* Kalynivka (mesto)
* Kalynivka (Tuľčynský rajón)
* Kalynivka (Piščanský rajón)
Sosnivka

**Sosnivka** môže byť:

* sídlo v Sokaľskom rajóne, pozri Sosnivka (Sokaľský rajón)
* sídlo v Starosambirskom rajóne, pozri Sosnivka (Starosambirský rajón)
* sídlo v Tuľčynskom rajóne, pozri Sosnivka (Tuľčynský rajón)
Meges

**Meges** môže byť: 
*v gréckej mytológii syn élidskeho kráľa Fylea, pozri Meges (mytológia)
* planétka, pozri 4833 Meges
Voronovycia

**Voronovycia** (; ) je sídlisko mestského typu (*селище міського типу*) na Ukrajine vo Vinnyckom rajóne Vinnyckej oblasti. Žije tu 6000 obyvateľov.

## Externé odkazy
* Najvyššia Rada Ukrajiny 

Kategória:Mestá na Ukrajine
Kategória:Sídliská mestského typu na Ukrajine
Arktický deň

**Arktický deň** je v meteorologickej terminológii deň (resp. ľubovoľných 24 hodín), počas ktorého maximálna teplota vzduchu nepresiahne -10 °C. Príčinou arktických dní v strednej Európe býva obyčajne prúdenie arktického vzduchu z oblasti severného Uralu alebo severnej Škandinávie. 

Výskyt arktických dní je na Slovensku veľmi zriedkavý. Ich priemerný počet počas zimy je v nížinách veľmi nízky, napr. v Hurbanove je to iba jeden deň, pričom je veľa zím, počas ktorých sa arktické dni vôbec nevyskytnú. Vo vyšších polohách a v kotlinách severného Slovenska je ich výskyt častejší, najmä vďaka nízkym ranným teplotám, v dôsledku ktorých počas krátkeho dňa nedokáže slnko zohriať vzduch nad -10 stupňov. 

## Pozri aj
*Letný deň
*Tropický deň

## Externé odkazy
*Príklad arktického dňa na niektorých meteostaniciach, 25. január 2014.
*Priemerné januárové teploty a počet januárových arktických dní pre vybrané meteostanice, prehľad od roku 1901 (resp. 1951/1955) do 2014.

## Zdroj
*[[SHMÚ]: Slovník vybraných meteorologických pojmov a výrazov]

Kategória:Meteorológia
STS-38

**STS-38** bola misia raketoplánu *[[Atlantis (raketoplán)|Atlantis]]*. Celkovo išlo o 37. misiu raketoplánu do vesmíru a 7. pre *Atlantis*. Cieľom letu bola doprava materiálu pre americké ministerstvo obrany.

## Posádka
*  Richard O. Covey (3) – veliteľ
*  Frank L. Culbertson, Jr. (1) – pilot
*  Carl J. Meade (1)  – prvý letový špecialista
*  Robert C. Springer (2) – druhý letový špecialista
*  Charles D. Gemar (1) – tretí letový špecialista

V zátvorkách je uvedený celkový počet letov do vesmíru vrátane tejto misie.

## Priebeh letu v obrázkoch

Súbor:1990 s35-s38 Passing in the Night.jpg|Raketoplány *Columbia* (vľavo) a *Atlantis* (vpravo), 9. august 1990
Súbor:STS-38 shuttle.jpg|Štart misie STS-38, 15. november 1990, 23:48:13 UTC
Súbor:STS038-84-23 Atlantis.jpg|*Atlantis* na obežnej dráhe
Súbor:ISD highres STS038 STS038-76-68.jpg|Pohľad z raketoplánu


## Iné projekty

## Zdroj

Kategória:Program Space Shuttle
Kategória:Kozmické lety s ľudskou posádkou
Kategória:Kozmonautika v 1990
Adygejci

**Adygejci** alebo **západní Čerkesi** (vlastným menom Ádyge) je národnosť žijúca najmä v Adygejsku, kde je národnostnou menšinou tvoriacou približne 25 % obyvateľstva. Mimo Adygejska ich pravdepodobne najviac žije v Turecku. Hovoria adygejčinou. Živili sa chovom dobytka a poľnohospodárstvom, dnes pracujú prevažne v drevospracujúcom, strojárskom a ropnom priemysle.

Etnonymum Adygejci je sovietsky novotvar z 20. storočia, sami seba nazývajú Ádyge, teda Adygovia.

## Zdroje
*
*
*

Kategória:Etniká, národy a národnosti v Rusku
Uzol (vodiče)

**Uzol** je vodivé spojenie najmenej troch vodičov v jednom mieste obvodu. Uzly sa väčšinou označujú veľkými písmenami abecedy (A, B, C, D,…)

Kategória:Elektrotechnika
Septizonium

thumb|Torzo budovy Septizonia na ilustrácii z roku 1582
**Septizonium** alebo **Septizodium** alebo **Septicodium** bola budova v starovekom Ríme. Bola postavená v roku 203 po Kr. za vlády cisára Septimia Severa.

Pôvod jej mena je nejasný; podľa jednej verzie bola pomenovaná po siedmich planetárnych božstvách (Saturn, Hélios, Mars, Merkúr, Jupiter, Venuša), ktorých sochy sa v budove nachádzali; podľa inej teórie jej meno znamená, že budova bola rozdelená na sedem častí. Stavba nemala žiaden praktický účel; slúžila ako nymfeum, t.j. miesto zasvätené nymfám a vyznačovala sa veľmi dekoratívnou, bohato zdobenou fasádou.

Septizonium stála na južnom úpätí Palatína na mieste, kde známa Via Appia sa z východnej strany primkýnala k Cirku Maximu. Malo rozmery asi 90 m (na šírku) a skladalo sa z troch radov stĺpov nad sebou.

O jej ďalšom osude nie je veľa poznatkov. Vie sa, že v 8. storočí už bola v značne narušenom stave. K jej definitívnemu zániku prišlo počas pontifikátu Sixta V. (1585 - 1590). Počas jeho vlády Rím prechádzal mohutnou prestavbou, na ktorú však bolo treba množstvo stavebného materiálu. Preto v rokoch 1588 - 1589 prikázal „dvornému“ architektovi Domencovi Fontanovi už i tak schátranú budovu Septizonia strhnúť a materiál z nej použiť na iné stavby.

S jej existenciou je spojená i časť pápežských dejín. Trikrát sa medzi jej múrmi konalo konkláve - v roku 1198 (pápežom sa stal Inocent III.), roku 1227 (Gregor IX.) a v roku 1241 (Celestín IV.). Konkláve v roku 1241 sa konalo za zvlášť dramatických okolností. Pretože vzhľadom k politickej situácii v Európe bolo jasné, že po smrti zosnulého Gregora IX. nedôjde k dohode voličov na novom pontifikovi, vec zobral do svojich rúk rímsky ľud. Voličov v Septizoniu zavrel a pod hrozbami psychického a fyzického nátlaku ich prinútil dohodnúť sa (traduje sa, že počas tohto stavu jeden z kardinálov zomrel). Po mesiaci kardináli zvolili Celestína IV.

## Referencie


## Zdroj
* 

Kategória:Stavby v starovekom Ríme
Kategória:Bývalé stavby
Steel

**Steel** môže byť:
*planétka, pozri 4713 Steel
*Operácia Steel
*priezvisko:
**David Steel
**Ace Steel
* komixová postava, pozri Steel (psotava)

## Pozri aj
*Steel Aréna
*U. S. Steel
*U. S. Steel Košice
Meges (mytológia)

**Meges** alebo **Megés** (*Meges*/iný prepis *Megés*) je v gréckej mytológii syn Fylea z Élidy a jeho manželky Eustyochy. 
 
Jeho otec Fyleus sa po odchode z Élidy usadil na ostrove Dúlichiu, kde Meges vyrastal. Ako mnoho iných achájskych mladíkov aj on sa uchádzal o ruku krásnej Heleny, ktorá si nakoniec za svojho manžela vybrala spartského kráľa Menelaa. Po únose Heleny trójskym princom Paridom sa zúčastnil na trójskej vojne s vojskom, ktoré priviezol na štyridsiatich lodiach.  

Meges sa potom v boji vyznamenal ako statočný bojovník. O život pripravil mnoho trójskych bojovníkov, medzi ktorými boli, syn radcu trójskeho kráľa Priama, Pédaios, Kroismos, Amfiklos a iní. V pätnástom speve Homérovej Iliady ho po útoku trójskeho hrdinu Dolopa pred istou smrťou zachránilo pevné brnenie, ktoré mu kedysi daroval vládca Efyry Eufétes.  Na konci vojny bol jeden z mužov, ktorým sa podarilo v trójskom koni dostať za hradby Tróje a po desiatich rokoch vojny ju dobyť. 

V antickom diele *Dictys Cretensis* (*Kréťan Diktis*), Meges umiera v trójskej vojne. Podľa antického autora Apollodora z Atén zomrel počas návratu z Tróje, keď stroskotal pri eubójskom myse Kaféreus.

## Referencie a bibliografia

Kategória:Postavy gréckej mytológie
Kategória:Trójska vojna
Dolops

**Dolops** (*Dolops*) môže byť v gréckej mytológii: 
*syn Lampa z Tróje, pozri Dolops (syn Lampa)
*syn boha Hema, pozri Dolops (syn Herma)
*syn Klytia, achájsky bojovník v trójskej vojne, pozri Dolops (syn Klytia)
Dolops (syn Lampa)

**Dolops** (*Dolops*) je v gréckej mytológii syn Lampa, vnuk trójskeho kráľa Laomedóna. 

Lampov syn Dolops je postavou Homérovej Iliady. Jeho meno však zaznie len v pätnástom speve Iliady, kde zaútočí na achájskeho bojovníka Mega, ktorého pred istou smrťou zachráni brnenie. Zatiaľčo sa chrabrý Dolops snažil zdolať svojho súpera v boji, pribehol Megovi na pomoc spolubojovník Menelaos a Dolopa pichol oštepom do chrbta. Smrteľne zranený Dolops padol tvárou k zemi a z jeho mŕtveho tela mu potom obaja zvliekli zbroj.

## Referencie

Kategória:Postavy gréckej mytológie
Kategória:Trójska vojna
Amfiklos

**Amfiklos** môže byť:
*trójsky bojovník v Homérovej Iliade, pozri Amfiklos (Trója)
*panovník na ostrove Chios, pozri Amfiklos (Chios)
Ukrajinské národné florbalové družstvo mužov

**Ukrajinské národné florbalové družstvo mužov** je národné družstvo mužov, ktoré reprezentuje Ukrajinu v medzinárodných florbalových súťažiach, podujatiach a priateľských zápasoch. Funguje pod záštitou Ukrajinskej florbalovej federácie (UFF). Prvý medzinárodný zápas absolvovalo až v roku 2014. Vo februári 2018 mu patrilo vo svetovom rebríčku IFF 35. miesto.

Zatiaľ nezaznamenalo výraznejší úspech, keď v zápasoch európskej kvalifikácie na MS 2014 prehralo všetky svoje zápasy.

## Výsledky
;Majstrovstvá sveta 

;Kvalifikácia na MS

## Referencie

## Pozri aj
* Ukrajinské národné florbalové družstvo žien

## Externé odkazy
* Oficiálna stránka Ukrajinskej florbalovej federácie  

## Zdroje
* Ukrajinské družstvo na stránke Medzinárodnej florbalovej federácie 
* Ukrajinské družstvo na stránke buelachfloorball.org  

Kategória:Národné florbalové družstvá
Florbal
Národné
František Pospíšil

**František Pospíšil** môže byť:

* český hokejista a tréner, pozri František Pospíšil (hokejista)
* česko-slovenský vojak a veliteľ výsadku Bivouac, pozri František Pospíšil (výsadkár)

Pospíšil, František
Letný deň

**Letný deň** je v meteorologickej terminológii deň (resp. ľubovoľných 24 hodín), počas ktorého maximálna teplota vzduchu dosiahne 25 °C a viac. Počet letných dní sa pohybuje v južných oblastiach a v niektorých kotlinách južnej polovice Slovenska do nadmorskej výšky 350 m n. m. v priemere nad počtom 50 dní. Napríklad Hurbanovo má takýchto dní v priemere 74, Lučenec 78, Sliač 68, Trebišov 68. V polohách okolo 1000 m n. m. sa za rok vyskytuje v priemere 5 až 10 letných dní. Vo výškach približne nad 1800 m n. m. sa letné dni v priemere už nevyskytujú. 

Najskorší prvý výskyt letného dňa v Hurbanove (1901–2015) bol dosiahnutý 21. marca 1974 a najneskorší prvý výskyt 12. júna 1933. 
Najneskorší výskyt letného dňa bol na Slovensku zaznamenaný v Hurbanove 31. októbra 2001, v Kráľovej pri Senci 27. októbra 2019 a v Žihárci 25. októbra 1999.

## Pozri aj
*Arktický deň
*Tropický deň

## Referencie

Kategória:Meteorológia
Foveon

**Foveon, Inc.**, je spoločnosť, ktorá navrhla, vyrába a propaguje obrazový snímač Foveon X3. Jej názov je odvodený od slova *[[fovea]]*, čo je žltá škvrna v oku, kde sa sústreďuje obraz.

## Vznik a história
V roku 1997 ju založil Dr. Carver Mead, jeden z pionierov konštrukcie počítačových čipov, držiteľ niekoľkých desiatok patentov, držiteľ prestížneho ocenenia za technologický pokrok National Medal of Technology and Innovation a víťaz prestížnej $500.000 ceny Lemelson–MIT Prize. Carver vytvoril prvé neurónmi inšpirované čipy a čipy, ktoré sa učia z vlastnej skúsenosti. Medzi spoločnosti, ktoré jeho vynálezy využívajú a ktoré založil, patrí aj Synaptics. Mead zároveň viac ako 4 desaťročia pôsobil na Kalifornskom technologickom inštitúte ako významný profesor.

Jedným zo spoluzakladateľov je aj americký vedec a vynálezca, Richard Francis Lyon, ktorý okrem iného ešte počas prác pre Xerox vynašiel optickú myš.

Krátko po založení sa rozbehli práce na zdokonaľovaní Meadových návrhov a ich komerčné využitie. Foveon preto spojila svoje sily aj s najvýznamnejším americkým producentom polovodičových čipov a súčiastok, *National Semiconductor*.

## Komerčný úspech
Komerčne najúspešnejším a zároveň technologicky najzaujímavejším sa stal revolučný obrazový snímač Foveon X3 (firmou označovaný aj ako *direct image sensor* - snímač priameho obrazu), ktorý bol navrhnutý ako priama (dokonalejšia) alternatíva k snímačom s Bayerovou mriežkou. Snímač používa diametrálne odlišný princíp skladby jednotlivých fotopolí a v dôsledku toho dosahuje v mnohých oblastiach výrazne lepšie výsledky, ako masovo používané CMOS alebo CCD snímače s Bayerom.
Obrazový senzor Foveon X3 sa používa v digitálnych fotoaparátoch, zväčša len značky Sigma. Výnimku tvorí len starší Polaroid X530 a špeciálne snímacie zariadenia, vyrábané na zákazku (napr. rada Condor RGB).

Na túto unikátnu technológiu a s ňou súvisiace riešenia má spoločnosť Foveon udelené desiatky patentov a patrí medzi jedenásť svetových výrobcov obrazových snímačov.

O úspechu technológie svedčí aj snaha iných spoločností v oblasti digitálnej snímacej techniky, napr. Canon, ktoré sa snažia dohnať krok a napodobniť túto technológiu.

## Zlúčenie
Spoločnosť sa na sklonku roku 2008 stala súčasťou spoločnosti Sigma, ukončila výskum a vývoj iných technológií a tento produkt je odvtedy jediný v jej portfóliu.

## Zdroj
* Oficiálne stránky spoločnosti Foveon a popisy snímača Foveon X3
* Snímač, ktorý posiela megapixely do koša

## Referencie

Kategória:Podniky v USA
Kategória:Fotografické podniky
Kategória:Podniky založené v 1997
Amfiklos (Trója)

**Amfiklos** (*Amfiklos*) je v gréckej mytológii trójsky bojovník v trójskej vojne. 

Amfiklos je postavou Homérovej Iliady. Jeho meno však zaznie len v šestnástom speve Iliady, kde umiera rukou achájskeho bojovníka Mega. Meges postrehol Amfikla, ktorý sa na neho rútil, uhol sa a oštepom ho bodol do stehna. Amfiklovi sa v okamihu roztrhol sval a zraku sa mu zmocnilo temno. 

## Referencie

Kategória:Postavy gréckej mytológie
Kategória:Trójska vojna
Roza Chutor

**Roza Chutor** () je lyžiarske stredisko alpského lyžovania na Kaukaze. Leží v Krasnodarskom kraji v Rusku, neďaleko Krasnej Poľany a zhruba štyridsať kilometrov od pobrežia Čierneho mora a mesta Soči. 

Zjazdovky a lanovky tu boli už v deväťdesiatych rokoch 20. storočia, avšak zásadný stavebný rozvoj nastal v rámci prípravy na zimné olympijské hry 2014. Jadro areálu je na plošine Roza (*Роза плато* *Roza plato*) vo výške , kam vedú lanovky z doliny Roza (*Роза долина*) v údolí Mzymta vo výške  Najdlhšia zjazdovka je dlhá 3 495 metrov, začína vo výške 2 320 metrov (tesne pod vrcholom Rozy) a končí vo výške 960 metrov.

S rozširovaním strediska sa začalo ešte predtým, než sa rozhodlo, že v Soči bude olympiáda. Z významných športových udalostí sa v stredisku Roza Chutor konali dva preteky Svetového pohára v alpskom lyžovaní v ročníku 2011/2012. Od 7. februára 2014 sa tu konali Zimné olympijské hry 2014, po ktorých nasledovali Zimné paraolympijské hry 2014.

náhľad|vľavo|Dolná stanica lanovky

## Iné odkazy

## Externé odkazy
* Oficiálne stránky 

## Zdroj
* 

Kategória:Športoviská na Zimných olympijských hrách 2014
Kategória:Lyžiarske strediská v Rusku
Kategória:Šport v Soči
Kategória:Krasnodarský kraj
Euryté

**Euryté** alebo **Euryta** (*Euryté*) môže byť v gréckej mytológii: 
*dcéra Hippodamanta, manželka Porthaóna, pozri Euryté (manželka Porthaóna)
*nymfa, matka Halirrhothia, pozri Euryté (matka Halirrhothia)
Luka-Meleškivska

**Luka-Meleškivska** () je dedina (*село*) na Ukrajine vo Vinnyckom rajóne Vinnyckej oblasti. Žije tu 3597 obyvateľov.

## Externé odkazy
* Najvyššia Rada Ukrajiny 

Kategória:Dediny vo Vinnyckom rajóne
Euryté (manželka Porthaóna)

**Euryté** alebo **Euryta** (*Euryté*) je v gréckej mytológii dcéra Hippodamanta,  syna riečneho boha Achelóa. 

Podľa antického autora Apollodora z Atén sa Euryté vydala za Agénorovho syna Porthaóna, kráľa Pleuróny a Kalydónu v Aitólii. Manželom sa narodili synovia, Oineus, Agrios, Alkathoos, Melas, Leukópeus a dcéra Steropé, ktorá s riečnym bohom Achelóom, splodila Sirény.

## Referencie a bibliografia

Kategória:Postavy gréckej mytológie
Rádiológia tváre a krku

**Rádiológia tváre a krku** je jedna zo subšpecializácií rádiológie, ktorá sa zameriava na zobrazovaciu diagnostiku ochorení tváre a krku. Zložitá anatómia týchto oblastí kladie na prístrojovú techniku i rádiológa mimoriadne nároky. V minulosti používané klasické rentgenologické metódy (skiagrafia, skiaskopia) boli v súčasnosti už prakticky úplne nahradené modernými diagnostickými metódami, ako sú ultrasonografia (USG), počítačová tomografia (CT) a zobrazovanie magnetickou rezonanciou (MRI). Takisto dochádza k spájaniu týchto metód s metódami nukleárnej medicíny ako je pozitrónová emisná tomografia (PET) v podobe PET/CT či MR/PET, alebo gamagrafia v podobe SPECT.

## Základné rozdelenie a použitie jednotlivých metód
Z hľadiska anatómie a vhodnosti použitia jednotlivých metód je vhodné rozdeliť oblasť tváre a krku na dve veľké oblasti, kde hranicu tvorí jazylka (. Tá rozdeľuje tvár a krk na tzv. suprahyoidnú (nad jazylkou) a infrahyoidnú oblasť (pod jazylkou).

Pre suprahyoidnú oblasť vrátane tváre je najvhodnejšou metódou MRI - dôvodom sú menšie artefakty z amalgámových zubných výplní ako pri CT, menšia náchylnosť na pohybové artefakty a lepšia tkanivová rozlišovacia schopnosť magnetickej rezonancie.

Pre infrahyoidnú oblasť je vhodnejšou vyšetrovacou metódou CT - dôvodom je vyšší výskyt pohybových artefaktov v tejto oblasti (kašeľ, prehĺtanie, dýchanie, pohyb hlasiviek), ktoré nedegradujú výsledný CT obraz tak, ako je to pri MRI.

USG je možno použiť s úspechom na povrchové štruktúry v oboch oblastiach; metóda však patrí do rúk skúseného rádiológa a výsledky sú ťažšie reprodukovateľné. Na druhej strane je lacná a dostupná, využíva sa najmä ako skríningové vyšetrenie a v rámci sledovania už známych zmien najmä v oblasti štítnej žľazy, lymfatických uzlín a veľkých slinných žliaz.

## Indikácie
K najčastejším príčinám vyšetrenia hlavy a krku patrí pátranie po dôvodoch obvykle dlhodobejších ťažkostí pacienta z predpokladanej poruchy tu sa nachádzajúcich anatomických štruktúr (najvhodnejšou metódou voľby je v tomto prípade CT vyšetrenie od spodiny lebky až po kľúčne kosti), pátranie po a stanovenie štádia nádorového ochorenia, pátranie po abscese alebo flegmóne.

## Pozri aj
* Rádiologická anatómia tváre a krku

## Zdroj
*

Kategória:Rádiológia
Krasnaja Poľana

**Krasnaja Poľana** (, dosl. Červená Poľana) je obec mestského typu v Rusku. Nachádza sa na úpätí Kaukazu v Krasnodarskom kraji. Žije tu 4 666 obyvateľov (2013). 

Prírodné podmienky v okolí predurčili Krasnuju Poljanu za jedno z centier športov počas zimných olympijských hier v Soči. Lyžiarske stredisko Roza Chutor ponúka vhodné podmienky napríklad na snoubording.

## Doprava
Stredisko, ktoré bolo ešte pred niekoľkými rokmi zaostalým horským mestečkom a bolo dostupné len po ťažko zjazdnej horskej ceste, má dnes vybudované kvalitné železničné aj diaľničné prepojenie s prímorským mestom Soči. 

## Pozri aj
* Zimné olympijské hry 2014
* Zimné paraolympijské hry 2014

## Iné odkazy

## Zdroj
* 

Kategória:Mestá v Rusku
Kategória:Športoviská na Zimných olympijských hrách 2014
Kategória:Lyžiarske strediská v Rusku
Kategória:Krasnodarský kraj
Biatlon na Zimných olympijských hrách 2014 – Šprint mužov na 10 kilometrov

**Šprint mužov na 10 kilometrov** bola jedna z 5 mužských biatlonových disciplín na Zimných olympijských hrách 2014 v Soči. Pretekalo sa v stredisku Laura neďaleko Krasnej Poľany dňa 8. februára. Obhajca titulu z ostatných olympijských hier, Francúz Vincent Jay už medzičasom ukončil aktívnu kariéru.

Víťazom sa stal štyridsaťročný nórsky biatlonista Ole Einar Bjørndalen, pre ktorého to bola už dvanásta medaila zo ZOH a z toho siedma zlatá. Druhý skočil rakúsky pretekár Dominik Landertinger, pre ktorého to bola druhá strieborná medaila na olympiáde a prvá individuálna. Bronz získal Čech Jaroslav Soukup, pre ktorého to bola najcennejšia medaila v kariére.

## Výsledky

## Referencie


Kategória:Biatlon na Zimných olympijských hrách 2014
Killa

**Killa** (*Killa*) môže byť:
* v gréckej mytológii:
** sestra Hekaby, manželky Priama , pozri Killa (manželka Thymoita)
** dcéra trójskeho kráľa Laomedóna, pozri Killa (dcéra Laomedóna)
* staroveké grécke mesto, pozri Killa (mesto)
Paradox rodovej rovnosti

**Paradox rodovej rovnosti** () je nórsky dokumentárny film Haralda Eiu.

Nórsky humorista Harald Eia sa v dokumentárnej sérii *Vymývanie mozgov* snaží prísť na kĺb výskumu v oblasti rodovej rovnosti. Zástancovia rodovej rovnosti tvrdia, že muži a ženy sa od seba líšia len pohlavnými orgánmi, kde podľa ich tvrdení naše sociálne roly sú podmienené kultúrne, a keďže nás tieto sociálne roly obmedzujú, je potrebné ich odstrániť. Harald Eia túto teóriu skúma formou dokumentu a ponúka odpovede.

Potom, čo nórska televízia v roku 2010 odvysielala tento dokument, sa v tejto krajine strhla prudká debata o zmysle či nezmysle teórie rodovej rovnosti. Jedným z výsledkov diskusie bolo zatvorenie Nordic Gender Institut, ktorý bol financovaný miliónmi nórskych korún daňových poplatníkov.

## Externé odkazy
* Paradox rodovej rovnosti

Kategória:Televízne relácie
Russellove značky

náhľad|Russellove značky na hánkach ukazováka a prstenníka.
**Russellove značky** pomenované po britskom psychiatrovi Geraldovi Russellovi sú značky definované ako mozole na hánkach alebo chrbte ruky kvôli opakovanému vyvolávaniu zvracania počas dlhšieho časového obdobia. Vznikajú kvôli kontaktu hánok o zuby (rezáky) počas vyvolávania reflexu zvracania prstami v hrdle.

Tento typ jaziev je považovaný za jeden z možných indikátorov mentálnej choroby a býva prítomný hlavne u pacientov s poruchami príjmu potravy ako sú napríklad bulímia nervosa alebo anorexia nervosa. Nie je to vždy spoľahlivý indikátor týchto problémov, ale po jeho spozorovaní určite treba spozornieť a danú osobu si viac všímať.

Bulimici, ktorí si dokážu vyvolať zvracanie bez pomoci prstov alebo „silou vôle“ (podobne ako pri odgrgnutí – stiahnutím brušných svalov), tieto značky nemajú.

## Pozri aj
* bulímia nervosa
* anorexia nervosa
* poruchy príjmu potravy
* obezita

## Referencie

* 

## Literatúra
* Hana Papežová. *Bulimia nervosa.* Psychiatrické centrum Praha, 2000
* Jana Kocourková. *Mentální anorexie a bulimie v dětství a dospívání.* Galen, 1997 - prehľadná a veľmi obsažná kniha o poruchách príjmu potravy

## Externé odkazy
* Komplexné informácie o bulímii aj s odkazmi na odbornú pomoc, životné príbehy a ďalšie informácie www.zdravie.sk/sekcia/653/anorexia-bulimia/
* Podrobný portál o poruchách príjmu potravy - informácie, príbehy zo života, testy, diskusné fórum, kontakty na odbornú pomoc, jedálničky (cz) www.idealni.cz
* Pomoc a podpora osobám, postihnutým i ohrozeným poruchami príjmu potravy hľadať a nachádzať východiská z problémov (cz) www.anabell.cz

Kategória:Poruchy príjmu potravy
Kategória:Duševné poruchy
Kategória:Ruka
Slovensko na Zimných olympijských hrách 2014

**Slovensko na Zimných olympijských hrách 2014** reprezentovalo 63 športovcov v 9 športoch. 

Z kolektívnych športov sa hier zúčastnili hokejisti a medailové umiestnenia obhajovali Anastasia Kuzminová a Pavol Hurajt.

## Medailová bilancia

## Reprezentanti
### Alpské lyžovanie

#### Muži
* Martin Bendík 
* Matej Falat 
* Adam Žampa 
* Andreas Žampa

#### Ženy
* Jana Gantnerová
* Barbara Kantorová
* Barbora Lukáčová
* Kristína Saalová
* Petra Vlhová 

### Biatlon

#### Muži
* Tomáš Hasilla 
* Pavol Hurajt 
* Matej Kazár
* Miroslav Matiaško 
* Martin Otčenáš

#### Ženy
* Paulína Fialková
* Jana Gereková
* Martina Chrapanová 
* Anastasia Kuzminová 
* Terézia Poliaková

## Beh na lyžiach

### Muži
* Martin Bajčičák 
* Peter Mlynár 

### Ženy
* Daniela Kotschová 
* Alena Prochádzková

## Boby
* Milan Jagnešák
* Lukáš Kozienka
* Juraj Mokráš
* Petr Nárovec 
* Martin Tešovič

## Krasokorčuľovanie
* Nicole Rajičová

## Rýchlokorčuľovanie
* Tatiana Bodová

## Ľadový hokej
* 

## Sane

### Muži jednotlivci
* Viera Gbúrová 
* Jozef Ninis
* Jozef Petrulák
* Marek Solčanský
* Karol Stuchlák
* Marián Zemaník

## Freestyle lyžovanie
* Natália Šlepecká 
* Zuzana Stromková

## Zdroje
* Oficiálna stránka slovenskej výpravy 
* Oficiálna stránka Zimných olympijských hier 2014 
* Oficiálna stránka Slovenského olympijského výboru  

Kategória:Zimné olympijské hry 2014
2014
Amber Coffman

**Amber Coffman** (* 15. jún 1984, Austin, USA) je americká speváčka a gitaristka. Svoju kariéru začala v roku 2005 ako gitaristka v inštrumentálnej skupine Sleeping People; zo skupiny odišla o dva roky neskôr, krátko po vydaní albumu *Growing*. V roku 2007 sa stala členkou skupiny Dirty Projectors, s ktorou nahrala albumy *Rise Above* (2007), *Bitte Orca* (2009) a *Swing Lo Magellan* (2012). V roku 2010 naspievala pieseň „Hold On“ spolu s britským hudobníkom Rusko, v roku 2012 „Get Free“ s Major Lazer a v roku 2013 „She Knows“ s J. Coleom. Koncom roku 2013 oznámila, že pracuje na svojom prvom sólovom albume. Ten vyšiel v júni 2017 pod názvom *[[City of No Reply]]*.

## Zdroj a referencie

* 

Kategória:Rockové speváčky USA
Kategória:Gitaristky
Kategória:Rockoví gitaristi USA
Kategória:Osobnosti z Austinu
Rainbow Bridge

**Rainbow Bridge** môže byť:

* prírodná pamiatka, pozri Rainbow Bridge National Monument
* most, pozri Rainbow Bridge (Kansas)
* ...
Klaster (ekonomika)

**Klaster** (z angl. cluster; iné názvy: **regionálny klaster**, **podnikateľský klaster**, **priemyselný klaster**, **konkurenčný klaster**) je podľa definície M. Portera, ktorý tento termín zaviedol a popularizoval, *„geograficky blízka skupina vzájomne prepojených firiem a súvisiacich inštitúcií v konkrétnom odbore, prepojených spoločnými rysmi a komplementaritami“*. Geografický rozsah klastra nie je presne určený a môže zodpovedať jednému mestu alebo aj niekoľkým štátom. Problematika klastrov je však omnoho staršia a základy na ich pochopenie boli položené už v 19. storočí, keď Alfred Marshall sformuloval teóriu priemyselných okrskov s odkazom na (tzv. marshallovské) externality.

Pojmy *podnikateľský klaster*, *priemyselný klaster* a *konkurenčný klaster* prvýkrát použil Michael Porter v roku 1990.

## Definícia
Definície klastra sa rôznia. Okrem vyššie uvedenej definície existujú ešte napríklad nasledujúce:
* *Klastre sú obchodno-výrobné podniky a neobchodné organizácie, pre ktoré je členstvo v rámci skupiny významným prvkom konkurencieschopnosti každého člena; klaster zväzujú dohromady dodávateľsko-odberateľské vzťahy alebo spoločné technológie, prípadne spoloční zákazníci a distribučné kanály či spoločné pracovné trhy a ľudský kapitál.*
* *Klastre sú výrobné siete pevne vzájomne závislých firiem (vrátane špeciálnych subdodávateľov) prepojené medzi sebou v rámci výrobného reťazca vytvárajúceho pridanú hodnotu. V niektorých prípadoch zahŕňajú klastre aj strategické aliancie s univerzitami, výskumnými ústavmi, znalostnými službami pre podniky, sprostredkujúcimi organizáciami (konzultantmi) a zákazníkmi.* (Roelandt – Hertog, 1999)
* *Regionálne odvetvové klastre sa vytvárajú spojením určitých, od seba relatívne nezávislých, skupín odvetví. Tieto skupiny odvetví pritom na seba navzájom nadväzujú a majú určujúcu úlohu pri ozdravení ekonomiky daného regiónu* (zdroj: Chase, 2003).
* *Klastre sú skupiny nezávislých firiem a pridružených inštitúcií, ktoré navzájom spolupracujú a súťažia. Sú geograficky koncentrované v jednom či niekoľkých regiónoch, tieto klastre však môžu mať aj globálny rozsah. Klastre sa špecializujú v určitom odbore a sú prepojené spoločnými technológiami a skúsenosťami; predstavujú tradičné odvetvie alebo sú postavené na vedeckom základe. Klastre môžu byť inštitucionalizované (majú svojho manažéra).*
* UNIDO (2001): *Klastre sú odvetvové a geografické koncentrácie podnikov, ktoré vyrábajú a predávajú rad príbuzných alebo komplementárnych výrobkov a spoločne čelia výzvam a prioritám.*

## Charakteristika
Dôležitý termín na pochopenie klastrov je tzv. Porterov diamant, ktorý pozostáva zo štyroch hlavných faktorov:
# Stratégia firiem, ich štruktúra a konkurenti;
# Podmienky na strane dopytu;
# Súvisiace a podporné odvetvia
# Podmienky na strane výrobných faktorov.

Na podporu klastrov dnes niekedy vznikajú tzv. klastrové iniciatívy, ktoré sú chápané ako: *„organizované úsilie na zvýšenie rastu a konkurencieschopnosti klastrov v rámci regiónu, zahŕňajúce klastrové firmy, vládu a/alebo výskumnú komunitu“*.

## Referencie

Kategória:Ekonomická geografia
Kategória:Priemysel
Bruno Gesche

**Bruno Gesche** (* 5. november 1905, Berlín, Nemecké cisárstvo – † 1980) bol Obersturmbannführer v nacistickom Nemecku a veliteľ Hitlerovej telesnej osobnej stráže SS-Begleitkommanda v rokoch 19341942 a 19421944.

## Začiatky a SS-Begleitkommando
Bruno Gesche pôvodne sníval o vojenskej kariére, jeho plány však pokazila Versaillská zmluva, ktorá obmedzila počet nemeckej armády na 100 000. Preto roku 1922 vstúpil ako mladík do NSDAP, a pôsobil najmä v SA. V roku 1927 Gesche SA opustil, a vstúpil do oddielu SS. Odôvodnil to tak, že do SS už predtým vstúpili jeho priatelia, a on ich chcel nasledovať. Roku 1932 sa stal členom Hitlerovej osobnej stráže SS-Begleitkommando.

## Stret s Himmlerom
Spor medzi Gescheom a jeho nadriadeným Himmlerom vypukol roku 1932, kedy Gesche skritizoval vedenie SS. Himmler to považoval za osobnú urážku a požadoval Gescheho okamžitú degradáciu a vylúčenie z SS-Begleitkommanda; Hitler však Gescheho len pokarhal. Keď bol v roku 1934 vylúčený z postu veliteľa SS-Begleitkommanda Kurt Gildisch, Hitler menoval Gescheho Gildischovým nástupcom. Himmler roku 1938 využil Gescheho najväčšej slabosti – závislosti na alkohole a donútil ho podpísať oznámenie, že sa tri roky nedotkne alkoholu, inak bude z SS vylúčený. Po niekoľkých mesiacoch Himmler na nátlak Hitlera zákaz zrušil.

## Vojnové roky
Gesche si však nevzal ponaučenie, a roku 1942, po ďalšom opileckom excese, ho Himmler prepustil. Tentoraz mu nepomohol ani Hitler. Gesche bol prepustený z SS-Begleitkommanda, dostal ďalší zákaz pitia alkoholu a bez akýchkoľvek bojových skúseností bol poslaný na východný front. Bol pripojený k 5. tankovej divízii SS "Viking", ktorá mala namierené na Kaukaz k tamojšom bohatým zásobám ropy. Na začiatku októbra roku 1942 bol zranený a prevezený späť do Tretej ríše. Hitler bol nadšený z jeho vojnových výkonov, a poveril ho opätovným velením SS-Begleitkommanda. V roku 1944 bol pre opilstvo a výtržnosti opäť zbavený jeho velenia, tentoraz navždy. Mimo to bol degradovaný o jedenásť hodností. V januári roku 1945 bol Gesche opäť poslaný na front do 16. divízie tankových granátnikov "Reichsführer SS". Ku koncu vojny bol zajatý Američanmi a zvyšok života strávil v ich zajatí.

## Zdroj
* 

Kategória:Nemecké vojenské osobnosti
Kategória:Nemeckí politici
Kategória:Nacisti
Kategória:Narodenia 5. novembra
Kategória:Narodenia v 1905
Kategória:Úmrtia v 1980
Kategória:Osobnosti z Berlína
Sharon Stonová

**Sharon Vonne Stonová** (; * 10. marec 1958, Meadville, Pensylvánia, Spojené štáty) je americká herečka, filmová producentka a bývalá modelka.

## Herecká kariéra
Svetovo známo sa stala v roku 1992 rolou v erotickom thrilleri *[[Základný inštinkt]]*. Roku 1995 dostala Zlatý glóbus za najlepší ženský herecký výkon v dráme za film *[[Casino (film)|Casino]]* (1995). V 90. rokoch bola jednou z najlepšie platených hollywoodskych herečiek.

Za účinkovanie v troch epizódach seriálu *[[The Practice]]* získala v roku 2004 Primetime Emmy Award za najlepší epizódny ženský herecký výkon v dramatickom seriály. V júli 2005 navštívila Mezinárodní filmový festival Karlovy Vary, kde prevzala Krištáľový glóbus za mimoriadny umelecký prínos svetovému filmu.

V roku 2005 počas rozhovoru o filme *[[Základný inštinkt 2]]* vyhlásila, že má sklony k bisexualite a v minulosti udržiavala vzťah so ženami. Trpí cukrovkou.

Spolu s manželom Philom Bronsteinom adoptovali syna, s rodinou žila v San Franciscu. Po rozvode sa vrátila do Los Angeles, kde nadviazala na filmovú kariéru. Celkom adoptovala troch synov a opustenú ženu ako babičku pre synov.

## Vybraná filmografia
* *Bane kráľa Šalamúna* (1985)
* *Policajná Akadémia 4* (1987) ako Claire Mattson
* *Nico* (1988)
* *Total Recall* (1990) ako Lori
* *[[Základný inštinkt]]* (1992) ako Catherine Tramell
* *[[Posledný akčný hrdina]]* (1993)
* *Špecialista* (1994) ako May Munro
* *Rýchlejší ako smrť* (1995) ako Ellen
* *[[Casino (film)|Casino]]* (1995) ako Ginger McKennan / Rothstein
* *[[Základný inštinkt 2]]* (2006)

## Poznámky


## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Modelky USA
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držitelia ceny Emmy
Kategória:Držiteľky ceny Satellite Award
Kategória:Hollywoodsky chodník slávy
Kategória:Účastníci Medzinárodného filmového festivalu Karlovy Vary
Kategória:Osobnosti USA írskeho pôvodu
Kategória:Osobnosti z Pensylvánie
Skarabeus (nadrealizmus)

**Skarabeus** bola avantgardná knižná edícia a vydavateľstvo príslušníkov slovenského surrealizmu (nadrealizmu). V období 1941 – 1943 tu vyšlo 9 publikácií. V edícii Skarabeus vyšli zbierky nadrealistickej poézie od Štefana Žáryho, Vladimíra Reisela, Jána Raka, Júliusa Lenka, Pavla Bunčáka či Rudolfa Dilonga. Vo vydavateľstve Skarabeus vyšiel v roku 1941 zborník *Vo dne v noci* a v roku 1942 významný almanach poézie *Pozdrav*. Autorstvo názvu edície sa pripisuje výtvarníkovi Ladislavovi Gudernovi.

## Referencie

Kategória:Vydavateľstvá na Slovensku
16:9

**16:9** je označenie pre širokouhlý formát obrazu s pomerom rozmerov strán 16 (dĺžka) ku 9 (šírka). Začal sa rozširovať v roku 2009 a nahrádza staršie formáty televíznej obrazovky (4:3), keďže podstatne viac zodpovedá zrakovému poľu ľudského oka.

V súčasnej dobe je to najbežnejší pomer strán, je využívaný najčastejšie vo formáte Full HD, Quad HD a Ultra HD.

Sú dostupné aj zobrazovacie zariadenia s číselne podobným pomerom strany 16:10, ktorý sa viac blíži zlatému rezu.

## Rozlíšenia s pomerom strán 16:9

## Pozri aj
* Monitor (displej)
* Monitor LCD
* Obrazovkový monitor
* Obrazovka (klasická)

## Iné projekty

## Zdroj

Kategória:Videotechnika
Artificial Intelligence

***Artificial Intelligence*** (pôvodne sa album mal volať *Black Rose*) je desiaty sólový štúdiový album waleského hudobníka Johna Calea, vydaný v septembri 1985 ako jeho jediný štúdiový album vo vydavateľstve Beggars Banquet Records. Album bol nahraný v londýnskom štúdiu Strongroom Studios. Pôvodne vyšiel na LP, na CD vyšiel až v roku 1993 v Japonsku vo vydavateľstve Tokuma Japan Communications. O tri roky neskôr vyšiel v Spojenom kráľovstve v Beggars Banquet opäť na CD.

K albumu vyšli dva single. Prvý obsahoval skladby „Dying on the Vine“ a „Everytime the Dogs Bark“ a druhý remix piesne „Satellite Walk“ od Carla Beattyho, skladbu „Dying on the Vine“ a nikde inde nevydanú inštrumentálnu „Crash Course in Harmonics“. Skladba „Dying on the Vine“ neskôr vyšla na kompiláciách *[[Seducing Down the Door|Seducing Down the Door: A Collection 1970-1990]]* (1994) a *[[Close Watch: An Introduction to John Cale]]* (1999) a na koncertnom albume *[[Fragments of a Rainy Season]]* (1992). Na  kompilácii *Seducing Down the Door* vyšla aj skladba „Everytime the Dogs Bark“.

## Zoznam skladieb
# „Everytime the Dogs Bark“ – 4:17
# „Dying on the Vine“ – 5:18
# „The Sleeper“ – 5:53
# „Vigilante Lover“ – 4:27
# „Chinese Takeaway (Hong Kong 1997)“ – 3:44
# „Song of the Valley“ – 5:06
# „Fadeaway Tomorrow“ – 3:25
# „Black Rose“ – 4:58
# „Satellite Walk“ – 4:58

## Obsadenie
; Hudobníci
* John Cale − basgitara, gitara, klávesy, viola, spev
* Graham Dowdall − perkusie
* Gill O'Donovan − sprievodné vokály
* Susie O'List − sprievodné vokály
* David Young − gitara
* James Young − klávesy
; Technická podpora
* John Cale − producent
* David Young − koproducent
* Dennis P. Nechvátal − dizajn obalu
* Karin Preus (Abraxas Studio) − grafický dizajn

## Zdroj

Kategória:Albumy Johna Calea
Kategória:Albumy produkované Johnom Caleom
Kategória:Hudobné albumy z 1985
The Academy in Peril

***The Academy in Peril*** je druhý sólový štúdiový album waleského hudobníka Johna Calea vydaný v júli 1972 ako jeho prvý album vo vydavateľstve Reprise Records. Produkoval ho sám Cale, obal navrhol Andy Warhol. Hudobný sprievod v niekoľkých skladbách nahral Royal Philharmonic Orchestra. Rozprávačom v „Legs Larry at Television Centre“ je Legs Larry Smith, v skladbe „The Philosopher“ hrá na slide gitaru Ronnie Wood, neskorší člen skupiny The Rolling Stones.

Počas nahrávania albumu bola nahraná ešte skladba „Temper“, ktorá v roku 1980 vyšla na propagačnej kompilácii spoločnosti Warner Bros. Records nazvanej *Troublemakers* a v roku 1994 na Caleovej kompilácii *[[Seducing Down the Door]]*. Skladba „Days of Steam“ bola použitá vo filme *Heat*. Niektoré skladby sa nahrávali v štúdiu The Manor a niektoré v St. Giles Church v londýnskom Cripplegate. Skladby boli mixované v štúdiu Air Recording Studios v Londýne.

## Zoznam skladieb
Všetky skladby napísal John Cale.
# „The Philosopher“
# „Brahms“
# „Legs Larry at Television Centre“
# „The Academy in Peril“
# „Intro / Days of Steam“
# „3 Orchestral Pieces: Faust/The Balance/Captain Morgan's Lament“
# „King Harry“
# „John Milton“

## Zostava
; Hudobníci
* John Cale − basgitara, gitara, viola, klávesy
* Adam Miller − spev
* Del Newman − bicie
* Ronnie Wood − slide gitara
* Legs Larry Smith − rozprávanie v „Legs Larry at Television Centre“
* Royal Philharmonic Orchestra
; Technická podpora
* John Cale − producent
* Jean Bois − nahrávacie technik
* Andy Warhol − obal
* Ed Thrasher − foto

## Zdroj

Kategória:Albumy Johna Calea
Kategória:Albumy produkované Johnom Caleom
Kategória:Hudobné albumy z 1972
Rainbow Bridge National Monument

náhľad|Rainbow Bridge National Monument

**Rainbow Bridge** alebo **dúhový most** je skalnatý útvar a prírodná pamiatka v Glen Canyon National Recreation Area v južnom Utahu, USA. Leží v pohorí Navajo Mountain a je turistický prístupný plavbou po Lake Powell a krátkej pešej túre. Pre domorodých obyvateľov je oblúk posvätný. Ročne ho navštívi asi 300 000 turistov. Od roku 1910 je pamiatkovo chránený.

Je to najväčší prírodný most na Zemi. Je dlhý 94 m a vysoký 88 m, na vrchole hrubý 10 m. Tento pieskovcový útvar vznikol na konci triasu a začiatku jury.

## Referencie

## Iné projekty

Kategória:Národné pamiatky v USA
Kategória:Skalné útvary v USA
Kategória:Utah
Words for the Dying

***Words for the Dying*** je štúdiový album waleského hudobníka Johna Calea. Album vyšiel v septembri 1989 vo vydavateľstve Land Records, Opal Records a Warner Bros. Records. V niekoľkých skladbách bol použitý text Dylana Thomasa, ktorý rovnako ako Cale pochádzal z Walesu. Jeho producentom bol Brian Eno. Cale s Enom už v sedemdesiatych rokoch spolupracoval; Cale hral na niekoľkých jeho sólových albumoch a aj Eno hral na niekoľkých Caleových albumoch. V roku 1990 spolu vydali album *[[Wrong Way Up]]*.

V roku 1992 vyšiel album v reedícii vo vydavateľstve All Saints Records a v roku 2005 v reedícii vo vydavateľstve Hannibal Records. V roku 1990 bol k albumu vydaný aj dokumentárny film na VHS zachytávajúci hudobníkov pri nahrávaní albumu. Jeho režisérom bol Rob Nilsson. V roku 2008 vyšiel na DVD doplnený o bonusový materiál.

Skladby sa nahrávali na rôznych miestach sveta. Orchester pre „The Falklands Suite“ bol nahrávaný v štúdiu Gosteleradio Studios v Moskve. John Cale svoje party pre tieto skladby nahrával v štúdiách The Strongroom v Londýne a vo Wilderness Studios vo Woodbridge. Skladby „Songs Without Words“ boli nahrané v Living Room v New Yorku a „The Soul of Carmen Miranda“ tiež vo Wilderness Studios.

Dielo „The Falklands Suite“ bolo prvýkrát predstavené 14. novembra 1987 v sále Paradiso v Amsterdame.

## Zoznam skladieb
Na pôvodnej LP platni vyšli prvé tri skladby na jej A-strane a zvyšné na strane B. Prvých sedem skladieb je súčasťou kompozície „The Falklands Suite“, ďalšie dve potom „Songs Without Words“ a posledná je samostatná.

Všetku hudbu zložil John Cale, okrem skladby „The Soul of Carmen Miranda“ ktorú zložil Brian Eno. Autori textov sú uvedení.
# „Introduction“ (inštrumentálna) – 1:45
# „There Was a Saviour“ / „Interlude I“ (Dylan Thomas / inštrumentálna) – 9:35
# „On a Wedding Anniversary“ (Dylan Thomas) – 5:00
# „Interlude II“ (inštrumentálna) – 4:45
# „Lie Still, Sleep Becalmed“ (Dylan Thomas) – 4:18
# „Do Not Go Gentle Into That Good Night“ (Dylan Thomas) – 5:25
# „Songs Without Words I“ (inštrumentálna) – 2:40
# „Songs Without Words II“ (inštrumentálna) – 1:50
# „The Soul of Carmen Miranda“ (John Cale, Brian Eno) – 3:20

## Zostava
; Hudobníci
* John Cale - spev, klavír, gitara, basgitara, organ, viola
* Nell Catchpole - husle a viola v „The Soul of Carmen Miranda“
* Brian Eno - klávesy
* The Orchestra of Symphonic & Popular Music of Gostelradio
** Alexander G. Mikhailov - dirigent
* The Choir of Llandaff Cathedral Choir School
** Dr. Michael Kent Smith - zbormajster

; Technická podpora
* Brian Eno - produkcia, zvukový technik v skladbách 1-6 (nahrávanie Johna Calea)
* Blaise Dupuy - zvukový technik v „Songs Without Words“
* Paul Rice - zvukový technik v „Songs Without Words“
* Sasha Karaslov - zvukový technik v skladbách 1-6 (nahrávanie orchestra)
* Stephen Taylor - zvukový technik v skladbách 1-6 (nahrávanie Johna Calea)
* Deborah Feingold - fotografia na prednom obale albumu
* Eduard Basilia - ostatné fotografie
* Jeri Heiden - design
* John Heiden - design
* Hugh Brown - design

## Zdroj

Kategória:Albumy Warner Bros. Records
Kategória:Albumy Johna Calea
Kategória:Hudobné albumy z 1989
Agrios (syn Porthaóna)

**Agrios** (, ) je v gréckej mytológii syn Portaóna a jeho manželky Euryty.

Agrios bol synom kalydónskeho kráľa Porthaóna a bratom Oinea, Alkathoa, Mela, Leukópea a Steropy, ktorá s riečnym bohom Achelóom, splodila Sirény. Agrios sa stal otcom šiestich synov, Thersita, Onchésta, Prothoa, Keleutora, Lykópea a Melanippa. Keď nadišiel čas, na trón po Porthaónovi zasadol jeho syn Oineus, ktorého však po krátkom kraľovaní synovia Agria zvrhli a na trón dosadili svojho otca.  Oinea ale po rokoch oslobodil argejský kráľ Diomédes, ktorý Agria a jeho synov (s výnimkou Onchésta a Thersita, ktorí včas utiekli) pobil a Oineovi trón vrátil.

Podľa antického autora Apollodora z Atén sa tieto udalosti odohrali pred trójskou vojnou, zatiaľ čo iní autori uvádzajú, že Diomédes oslobodil Oinea po návrate z Tróje.

## Referencie a bibliografia

Kategória:Postavy gréckej mytológie
Kategória:Obete samovrážd v gréckej mytológii
Walking on Locusts

***Walking on Locusts*** je dvanásty štúdiový album waleského hudobníka Johna Calea. Album vyšiel v septembri roku 1996 vo vydavateľstve Hannibal Records a jeho producentom bol sám Cale. Na albume sa podieľali aj David Byrne zo skupiny Talking Heads a Maureen Tuckerová, s ktorou Cale predtým pôsobil v skupine The Velvet Underground. Byrne hrá v piesni „Crazy Egypt“, ktorú zložil s Caleom. Tuckerová hrala v piesňach „Dancing Undercover“ a „Set Me Free“. Skladbu nazvanú „Some Friends“ venoval Cale zosnulému gitaristovi Sterlingovi Morrisonovi. Ide o Caleovo jediné sólové album vydané v tejto dekáde.

## Zoznam skladieb
#„Dancing Undercover“ − 4:25
#„Set Me Free“ − 4:11
#„So What“ − 4:11
#„Crazy Egypt“ − 3:28
#„So Much for Love“ − 5:01
#„Tell Me Why“ − 5:25
#„Indistinct Notion of Cool“ − 2:44
#„Secret Corrida“ − 6:02
#„Circus“ − 4:03
#„Gatorville & Points East“ − 3:00
#„Some Friends“ − 4:06
#„Entre Nous“ − 3:42

## Zostava
; Hudobníci
* John Cale − gitara, klávesy, spev
* Erik Sanko − basgitara
* Ibrahim Hakhmoun − kastanety, veľký bubon
* Dawn Buckholz − violončelo
* David Byrne − gitara
* Mark Deffenbaugh − gitara, harmonika
* E. J. Rodriguez − konga, perkusie
* Maureen Tucker − bicie
* Ben Perowsky − bicie
* Hassan Hakhmoun − marockej bubny
* David Tronzo − gitara
* B. J. Cole − pedálová steel gitara
* Ben Neill − trúbka
* Martha Mooke − viola
* David Soldier − husle
* Todd Reynolds − husle
* Soldier String Quartet − sláčikové nástroje
* Lafayette Inspirational Ensemble − sprievodné vokály
* Daisy Lignelli − sprievodné vokály
* Eden Cale − sprievodné vokály
* Joanne O'Brien − sprievodné vokály
* Napua Davoy − sprievodné vokály
* Susan Didericksen − sprievodné vokály
* Tiyé Giraud − sprievodné vokály
; Technická podpora
* John Cale − produkcia, aranžmán spevu
* Jack Wall − aranžmán spevu, nahrávacie techník
* Oliver Williams − aranžmán zboru
* David Soldier − aranžmán sláčikov
* Stephen Wolstenholme − design
* Patrick Derivaz − nahrávacie technik
* Martin Brass − nahrávacie technik
* Bob Ludwig − mastering
* Richard Burbridge − forografie
* Eric Lilljestrand − nahrávanie
* Blaise Dupuis − technik
* Patrick Derivaz − technik
* Richard Lamb − technik

## Zdroj

Kategória:Albumy Johna Calea
Kategória:Albumy produkované Johnom Caleom
Kategória:Hudobné albumy z 1996
Onchéstos

**Onchéstos** (*Onchéstos*) môže byť:
* v gréckej mytológii:
** syn Agria z Kalydónu, pozri Onchéstos (syn Agria)
** syn boha Poseidóna, pozri Onchéstos (syn Poseidóna)
* staroveké grécke mesto, pozri Onchéstos (mesto)